Cygnus atratus
Cygni atrati in Australia Animalia — Chordata Classis : Aves  Ordo : Anseriformes  Familia : Anatidae  Subfamilia : Anserinae  Genus : Cygnus  Species : Cygnus atratus    Latham, 1790   Cygnus atratus est species avium cygni generis familiae Anatidarum. Cygno albo similis est, sed niger, Australiae et Tasmaniae endemicus est; omnesque cygni agrestes Australiae huius speciei sunt. Quamvis interdum cygni nigri melanismi causa et in populationibus hemisphaerii borealis gignuntur (de quibus et Iuvenalis dicit: rara avis in terris nigroque simillima cygno), populatio plena Cygnorum atratorum solum fine saeculi XVII ab Europaeis inventa est; Gulielmus de Vlamingh eos in ostio Cygnorum fluminis observavit et flumini hoc nomen dedit; in insigni Australiae Occidentalis Cygnus atratus hodie figuratur et in sententia civitatis memoratur.